2002/654/EY: Komission päätös, tehty 12 päivänä elokuuta 2002, toimintatavasta osittain halogenoitujen kloorifluorihiilivetyjen kiintiöiden myöntämiseksi tuottajille ja maahantuojille vuosien 2003 ja 2009 väliseksi ajaksi Euroopan parlamentin ja neuvoston asetuksen (EY) N:o 2037/2000 mukaisesti (tiedoksiannettu numerolla K(2002) 3029)



Virallinen lehti nro L 220 , 15/08/2002 s. 0059 - 0063



Komission päätös, tehty 12 päivänä elokuuta 2002, toimintatavasta osittain halogenoitujen kloorifluorihiilivetyjen kiintiöiden myöntämiseksi tuottajille ja maahantuojille vuosien 2003 ja 2009 väliseksi ajaksi Euroopan parlamentin ja neuvoston asetuksen (EY) N:o 2037/2000 mukaisesti (tiedoksiannettu numerolla K(2002) 3029) (Ainoastaan espanjan-, saksan-, kreikan-, englannin-, ranskan-, italian-, hollannin-, suomen- ja ruotsinkieliset tekstit ovat todistusvoimaiset) (2002/654/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000(1), sellaisena kuin se on viimeksi muutettuna asetuksella (EY) N:o 2039/2000(2), ja erityisesti sen 4 artiklan 3 kohdan ii alakohdan, sekä katsoo seuraavaa: (1) Yhteisön toimenpiteillä, joista säädetään erityisesti otsonikerrosta heikentävistä aineista 15 päivänä joulukuuta 1994 annetussa neuvoston asetuksessa (EY) N:o 3093/94(3), joka on korvattu asetuksella (EY) N:o 2037/2000, on useiden vuosien kuluessa voitu vähentää osittain halogenoitujen kloorifluorihiilivetyjen (HCFC) kokonaiskulutusta. (2) Kulutuksen vähentämiseksi yksittäisille tuottajille ja maahantuojille määrättiin kiintiöt, jotka perustuivat aikaisempiin markkinaosuuksiin ja laskettiin ottaen huomioon kyseisten aineiden otsonia tuhoava ominaisvaikutus. (3) Vuodesta 1997 alkaen kyseisten aineiden markkinat ovat olleet vakaat aineiden eri käyttötarkoitusten osalta. Miltei kaksi kolmasosaa markkinoista liittyy HCFC-yhdisteiden käyttöön solumuovien tuotannossa. (4) Jotta voitaisiin välttää tiettyjen tuottajien asettaminen muita epäedullisempaan asemaan, mikä tapahtuisi, mikäli aikaisempiin markkinaosuuksiin perustuva kiintiöiden myöntämisjärjestelmä säilytettäisiin sen jälkeen, kun HCFC-yhdisteiden käyttö solumuovien tuotannossa kielletään vuodesta 2003 alkaen, on säädettävä uudesta toimintatavasta yksittäisten kiintiöiden myöntämiseksi. (5) Vuoden 2003 kiintiöiden myöntämisessä olisi viimeisen kerran otettava huomioon viimeaikaiset keskimääräiset markkinaosuudet, jotka liittyvät HCFC-yhdisteiden käyttöön solumuovien valmistuksessa, ja sitä seuraavien kahdentoista kuukauden jaksoina kiintiöiden myöntämisen olisi perustuttava ainoastaan keskimääräisiin markkinaosuuksiin, jotka liittyvät HCFC-yhdisteiden käyttöön muuhun tarkoitukseen kuin solumuovin valmistukseen. (6) Vaikka on asianmukaista rajoittaa maahantuojien kiintiöt niiden prosenttiosuuteen vuonna 1999, olisi säädettävä oikeudenmukaisesta menettelystä sellaisia tuontikiintiöitä varten, joita ei ole haettu eikä myönnetty tiettynä vuonna. (7) Tässä päätöksessä säädetyt toimenpiteet ovat asetuksen (EY) N:o 2037/2000 18 artiklan 2 kohdassa perustetun komitean lausunnon mukaisia, ON TEHNYT TÄMÄN PÄÄTÖKSEN: 1 artikla Määritelmät Tässä päätöksessä sovelletaan seuraavia määritelmiä: a) "jäähdytyslaitteiden markkinaosuudella" tarkoitetaan tuottajan keskimääräistä markkinaosuutta jäähdytyslaitteiden myynnistä vuosina 1997, 1998 ja 1999 prosenttiosuutena jäähdytyslaitteiden kokonaismarkkinoista; b) "solumuovien markkinaosuudella" tarkoitetaan tuottajan keskimääräistä markkinaosuutta solumuovien myynnistä vuosina 1997, 1998 ja 1999 prosenttiosuutena solumuovien tuotannon kokonaismarkkinoista; ja c) "liuottimien markkinaosuudella" tarkoitetaan tuottajan keskimääräistä markkinaosuutta liuotinkäytöstä vuosina 1997, 1998 ja 1999 prosenttiosuutena liuotinkäytön kokonaismarkkinoista. 2 artikla Perusteet kiintiöiden laskemiselle Osittain halogenoitujen kloorifluorihiilivetyjen alustavat määrät, jotka asetuksen (EY) N:o 2037/2000 4 artiklan 3 kohdan d ja e alakohdassa esitetyistä laskennallisista määristä myönnetyistä tuottajien osuuksista voidaan käyttää jäähdytyslaitteisiin, solumuovin valmistukseen ja liuottimiin, esitetään tämän päätöksen liitteessä I. Kunkin tuottajan markkinaosuudet vastaavilla markkinoilla esitetään liitteessä II(4). 3 artikla Tuottajien kiintiöt 1. Vuodelle 2003 kunkin tuottajan kiintiö asetuksen (EY) N:o 2037/2000 4 artiklan 3 kohdan d alakohdassa esitetystä laskennallisesta määrästä osittain halogenoiduille kloorifluorihiilivedyille, jotka tuottaja voi saattaa markkinoille tai käyttää omaan lukuunsa, ei saa ylittää määrää, joka saadaan, kun lasketaan yhteen: a) jäähdytyslaitteita koskeva tuottajan markkinaosuus jäähdytyslaitteita varten vuonna 2003 myönnetystä alustavasta kokonaismäärästä; b) solumuovin tuotantoa koskeva tuottajan markkinaosuus solumuovin tuotantoon vuotta 2003 varten myönnetystä alustavasta kokonaismäärästä; c) liuottimia koskeva tuottajien markkinaosuus liuottimille vuotta 2003 varten myönnetystä alustavasta kokonaismäärästä. 2. Vuosille 2004-2007 kunkin tuottajan kiintiö asetuksen (EY) N:o 2037/2000 4 artiklan 3 kohdan e alakohdassa esitetystä laskennallisesta määrästä osittain halogenoiduille kloorifluorihiilivedyille, jotka tuottaja saattaa markkinoille tai käyttää omaan lukuunsa, ei saa ylittää määrää, joka saadaan, kun lasketaan yhteen: a) jäähdytyslaitteita koskeva tuottajan markkinaosuus jäähdytyslaitteita varten vuonna 2004 myönnetystä alustavasta kokonaismäärästä; b) liuottimia koskeva tuottajien markkinaosuus liuottimille vuotta 2004 varten myönnetystä alustavasta kokonaismäärästä. 3. Vuosille 2008-2009 kunkin tuottajan kiintiö asetuksen (EY) N:o 2037/2000 4 artiklan 3 kohdan f alakohdassa esitetystä laskennallisesta määrästä osittain halogenoiduille kloorifluorihiilivedyille, jotka tuottaja saattaa markkinoille tai käyttää omaan lukuunsa, ei saa ylittää suhteessa määrää, joka saadaan, kun lasketaan yhteen: a) jäähdytyslaitteita koskeva tuottajan markkinaosuus jäähdytyslaitteita varten vuonna 2004 myönnetystä alustavasta kokonaismäärästä; b) liuottimia koskeva tuottajien markkinaosuus liuottimille vuotta 2004 varten myönnetystä alustavasta kokonaismäärästä. 4 artikla Maahantuojien kiintiöt Osittain halogenoitujen kloorifluorihiilivetyjen laskennallinen määrä, jonka kukin maahantuoja voi saattaa markkinoille tai käyttää omaan lukuunsa, ei saa ylittää prosenttiosuutena asetuksen (EY) N:o 2037/2000 4 artiklan 3 kohdan d, e ja f alakohdassa esitetystä laskennallisesta määrästä maahantuojalle vuonna 1999 myönnettyä prosenttiosuutta. Kuitenkin kaikki määrät, joita ei voida saattaa markkinoille, koska maahantuojat, joilla olisi oikeus tuontikiintiöön, eivät ole sitä hakeneet, jaetaan uudestaan niiden maahantuojien kesken, joille on myönnetty tuontikiintiö. Myöntämättä jäänyt määrä jaetaan kaikkien maahantuojien kesken ja osuudet lasketaan suhteellisesti kyseisille maahantuojille jo myönnettyjen kiintiöiden perusteella. 5 artikla Tämä päätös on osoitettu seuraaville yrityksille: DuPont de Nemours (Nederland) BV Baanhoekweg 22 3313 LA Dordrecht Nederland Atofina SA Cours Michelet - La Défense 10 F - 92091 Paris-La-Défense Atofina España SA Avenida de Burgos, 12-planta 7 E - 28036 Madrid Ausimont SpA Viale Lombardia, 20 I - 20021 Bollate ( MI ) Honeywell Fluorine Products Europe BV Kempenweg 90 Postbus 264 6000 AG Weert Nederland Ineos Fluor Ltd PO box 13 , The Heath Runcorn WA7 4QF United Kingdom Rhodia Organique Fine Ltd PO Box 46 , St Andrews Road Avonmouth Bristol BS11 9YF United Kingdom Solvay Fluor und Derivate GmbH Hans-Böckler-Allee 20 D - 30173 Hannover Solvay Électrolyse France 12, cours Albert F - 75008 Paris Solvay Ibérica SL Barcelona Calle Mallorca 269 E - 08008 Barcelona Phosphoric Fertilizers Industry SA Thessaloniki Plant PO box 10183 GR - 54110 Thessaloniki AB Ninolab Box 137 S - 194 22 Upplands Väsby Advanced Chemical SA Balmes, 69 Pral 3o E - 08007 Barcelona Alcobre SA Luis I, Nave 6-B Polígono Industrial Vallecas E - 28031 Madrid Arch Chemicals NV Keetberglaan 1A Havennummer 1061 B - 2070 Zwijndrecht Asahi Glass Europe BV World Trade Center Strawinskylaan 1525 1077 XX Amsterdam Nederland Bayer Hispania SA Pau Clarís 196 E - 08037 Barcelona Boucquillon NV Nijverheidslaan 38 B - 8540 Deerlijk Calorie 503, rue Hélène-Boucher ZI Buc BP 33 F - 78534 Buc Cedex Caraïbes Froids SARL BP 6033 Ste-Thérèse 4,5 km Route du Lamentin F - 97219 Fort-de-France ( Martinique ) Celotex Limited Warwick House 27/31 St Mary's Road Ealing London W5 5PR United Kingdom Efisol 14/24, rue des Agglomérés F - 92024 Nanterre Cedex Fibran SA 6th km Thessaloniki Oreokastro PO box 40 306 GR - 560 10 Thessaloniki Fiocco Trade SL Molina, 16, Pta 5 E - 46006 Valencia Galco SA Avenue Carton de Wiart 79 B - 1090 Bruxelles Galex SA BP 128 F - 13321 Marseille Cedex 16 Gasco NV Assenedestraat 4 B - 9940 Rieme-Ertvelde GU Thermo Technology Ltd Greencool Refrigerants Unit 12 Park Gate Business Centre Chandlers Way Park Gate Southampton SO31 1FQ United Kingdom Guido Tazzetti & Co Strada Settimo, 266 I - 10156 Torino Harp International Gellihirion Industrial Estate Rhondda Cynon Taff Pontypridd CF37 5SX United Kingdom H& H International Ltd Richmond Bridge House 419 Richmond Road Richmond TW1 2EX United Kingdom ICC Chemicals (UK) Ltd Northbridge Road Berkhamsted HP4 1EF United Kingdom Kal y Sol P.I. Can Roca Sant Martí, s/n E - 08107 Martorelles ( Barcelona ) Nagase Europe Ltd Crown House 143 Regent Street London W1R 4NS United Kingdom Plasfi SA Ctra Montblanc, s/n E - 43420 Sta Coloma de Queralt ( Tarragona ) Polar Cool SL Valdemorillo, 8 Polígono Industrial Ventorro del Cano E - 28925 Alcorón Promosol Bld Henri Cahn BP 27 F - 94363 Bry-sur-Marne Cedex Quimidroga SA Tuset 26 E - 08006 Barcelona Refrigerant Products Ltd N9 Central Park Estate Westinghouse Road Trafford Park Manchester M17 1PG United Kingdom Resina Chemie BV Korte Groningerweg 1A 9607 PS Foxhol Nederland SJB Chemical Products BV Wellerondom 11 3230 AG Brielle Nederland Synthesia Española SA Conde Borrell, 62 E - 08015 Barcelona Universal Chemistry & Technology SpA Viale A. Filippetti, 20 I - 20122 Milano Vuoksi Yhtiö Oy Lappeentie 12 FIN - 55100 Imatra Tehty Brysselissä 12 päivänä elokuuta 2002. Komission puolesta Margot Wallström Komission jäsen (1) EYVL L 244, 29.9.2000, s. 1. (2) EYVL L 244, 29.9.2000, s. 26. (3) EYVL L 333, 22.12.1994, s. 1. (4) Liitettä II ei julkaista, koska se sisältää luottamuksellista tietoa. LIITE I Vuosille 2003 ja 2004 myönnetyt alustavat määrät tonneina / otsonia tuhoava ominaisvaikutus >TAULUKON PAIKKA>